**V. RÉSZ**

**SZERZŐDÉSTERVEZET**

**(FAJTA ÉS MENNYISÉG SZERINT MEGHATÁROZOTT DOLOG**

**HATÁRIDŐS ADÁSVÉTELI SZERZŐDÉS TERVEZETE)**

**amely létrejött egyrészről a**

**Kőbányai Egyesített Bölcsődék**

székhelye:1102 Budapest, Kőrösi Csoma sétány 8.

adószáma: 16909984-2-42

fizetési számlaszáma: 11784009-16909984

képviseli: Göncziné Sárvári Gabriella intézményvezető

mint **Vevő**

**másrészről a**

…………………………………………………….

cégjegyzék száma: …………………

adószáma: ………………

fizetési számlaszáma: ……………………………………

képviseli: ………………………………

FELÍR azonosító

mint **Eladó**

(a továbbiakban együtt Felek) között alulírott helyen és időben az alábbi feltételekkel:

**Előzmények**

1. Felek rögzítik, hogy a **Vevő** az Európai Unió Hivatalos Lapjában 2017. november… napján **2017/S** ……… számon közzétett, a Kbt. II. része szerinti nyílt közbeszerzési eljárásra vonatkozó ajánlati felhívása alapján **„Élelmiszeripari alapanyagok beszerzése a Kőbányai Egyesített Bölcsődék részére”** tárgyában indított közbeszerzési eljárás …. része vonatkozásában nyertesként ……………………………………került kihirdetésre.
2. Az ajánlati felhívás élelmiszeripari alapanyagok beszerzésére a Kőbányai Egyesített Bölcsődék részére az alábbi hat részajánlati körben került közzétételre:
3. rész: mirelit áru
4. rész: tej, tejtermék
5. rész: hús
6. rész: húskészítmény
7. rész: zöldség, gyümölcs, tojás
8. rész: gyümölcslé sűrítmények

**I. A szerződés tárgya**

1. Az Eladó feladata a szerződés 1. mellékletében meghatározott áruk szerződésszerű leszállítása az 1. mellékletben előírt mennyiségben, kiszerelésben és minőségben, az 1. mellékletben meghatározott árakon.
2. Az Eladó kijelenti, hogy rendelkezik azzal a tudással, gyakorlattal és szakértelemmel, valamint mindazon tárgyi és személyi feltétellel, továbbá hatósági engedéllyel, melyek a szerződés hibátlan és jogszabályoknak megfelelő teljesítéséhez szükségesek.
3. A szerződés tárgya **összesen…..…….szállítása.***[[1]](#footnote-1)*A szerződés 1. mellékletében szereplő alapmennyiségre a Vevő megrendelési kötelezettséget vállal a szerződés átalánydíjas jellegéből adódóan. A szerződésben meghatározott mennyiség több részletben, eseti megrendelések formájában kerül megrendelésre.

**II. A szerződés teljesítése, az áru átvétele**

A Vevő köteles biztosítani, hogy az áruszállításra előírt időpontban az Eladó a leszállított árut a kijelölt raktárban átadhassa. A tej, tejtermék termékcsoport[[2]](#footnote-2) esetében, a termékek kiszállítására oly időpontban kerül sor, amikor a Vevőnél még nincs személyzet. Ezen termékek elhelyezése céljából a Vevő megjelöl az intézmény területén egy elzárt, fedett részt, melyhez kulcsot biztosít az Eladónak. Az Eladó minden reggel, az intézmény nyitását megelőzően, a II.20. pontban részletezett időintervallumban, itt köteles az árut elhelyezni.

1. A Vevő vállalja, hogy az általa megrendelt, szerződésszerűen leszállított árut a szállítólevél alapján az Eladó képviselőjétől átveszi.
2. A tej, tejtermék termékkör kiszállítási időpontjában a Vevő képviselője nem tartózkodik a teljesítés helyén. A tej, tejtermék termékkör esetében az intézmények reggeli nyitása után az élelmezésvezető vagy a szakács átnézi a lerakott mennyiséget, megszámolja, és ha mennyiségi vagy minőségi hibát észlel, azt az élelmezésvezető a hiba felismerését követően haladéktalanul, de legkésőbb aznap 12:00 óráig jelzi az Eladó kapcsolattartójának és kéri a hiba kijavítását[[3]](#footnote-3).
3. Amennyiben az adott részteljesítés mennyiségileg és minőségileg is szerződésszerű, úgy az adott intézmény élelmezésvezetője a szállítólevelet szignálja és az a másnap reggeli szállításkor az Eladó rendelkezésére áll.
4. Az Eladó kötelezettséget vállal arra, hogy a bölcsőde konyhájára szállított árut a szakosításnak megfelelő helyre elhelyezi. Az árunak a közbeszerzési dokumentumokban előírt minőségűnek, frissnek, kifogástalan állapotúnak, sértetlen csomagolásúnak kell lennie.
5. A Vevő haladéktalanul gondoskodik arról, hogy a leszállított terméket az irányadó jogszabályban meghatározott 0C fokon szakszerűen tárolja. Az Eladó az átvételkor átadja a szállítólevelet – kivétel a tej, tejtermék –, amelyet megrendelt termékenként a mennyiség és az ár tételes megjelölésével állít ki; az árut a Vevő a szállítólevéllel átveszi és a vételárat – szerződésszerű teljesítés esetén – a szerződésben foglaltak szerint kiegyenlíti.
6. Az áruátvétel időpontjában leszállításra kerülő áruk szavatossági idejének legalább 70 %-a, a rövid lejáratú élelmiszerek (pl. friss tej, ahol nem létezik hosszabb lejárat, mint 7 nap) esetében a minőség megőrzési idő legalább 90%-a hátra kell, hogy legyen.
7. Minőségi kifogást a Vevő – hosszú lejáratú termék esetén – a termék fogyaszthatósági idején belül tehet, ha a terméket előírás szerint kezelte és tárolta. Ha a hiba rejtett, a Vevő köteles annak felfedezését követően haladéktalanul telefax vagy e-mail útján bejelenteni az Eladó felé az áru fajtának és mennyiségének közlésével.
8. A Vevő – a tej, tejtermék termékkör kivételével[[4]](#footnote-4)– az átvételkor jogosult az Eladó felé jelezni mennyiségi kifogását.
9. Az Eladó a Vevő jelzésétől számított maximum 240 percen belül köteles a mennyiségi hiányt pótolni és a Vevő jelzésétől számított …… percen belül köteles a minőségi hibás terméket kicserélni, a közbeszerzési eljárás során tett ajánlatában foglaltak szerint. A kifogásolt árut a Vevő elkülöníti, az Eladó kötelezi magát arra, hogy azt az egyéb szállításoktól függetlenül, külön szállítja el.
10. A Vevő kizárólag a szerződés 1. mellékletében előírt, illetőleg attól legfeljebb +/- 5%-kal eltérő kiszerelést fogad el. Amennyiben az Eladó nem tudja a közbeszerzési eljárás során tett ajánlatában megadott kiszerelésű terméket szállítani, azt írásban köteles indokolni és a közbeszerzési eljárás műszaki-szakmai leírásában megadott kiszereléstől legfeljebb +/- 5%-kal jogosult eltérni, változatlan áron.
11. Amennyiben az Eladó – ellenőrzési körén kívül eső, igazolt okból (pl. a termék magyarországi gyártása vagy forgalmazása igazoltan megszűnt) – nem tudja az ajánlatában megajánlott terméket szállítani, úgy azt részletes írásbeli indokolással haladéktalanul köteles a Vevő felé jelezni. Az Eladó ez esetben a közbeszerzési műszaki-szakmai leírásban szereplő termékkel egyenértékű minőségű helyettesítő terméket ajánlhat meg változatlan áron, amelyről a Felek előzetesen egyeztetnek. A Vevő jogosult a megajánlott termék elfogadására, ez esetben a Felek a szerződés 1. mellékletét közös megegyezéssel módosítják. A Vevő jogosult az egyeztetés során a helyettesítő termék visszautasítására és a szerződés azonnali hatállyal felmondására, amennyiben a megajánlott helyettesítő termék minősége vagy kiszerelése a Vevő oldaláról a szerződés céljának megvalósítására nem alkalmas. A Vevő ez esetben nem érvényesít kötbért az Eladóval szemben, mivel az Eladó érdekkörén kívül eső okból nem tudja szállítani a megajánlott terméket.
12. Amennyiben az Eladó – olyan okból, amelyért felelős –, nem tudja az ajánlatában megajánlott minőségű és kiszerelésű terméket szállítani – és a Vevő a megajánlott helyettesítő termék szállításához nem járul hozzá – vagy az ajánlatában megajánlott árat tartani, úgy a Vevő jogosult a szerződés azonnali hatályú felmondására és a meghiúsulási kötbér érvényesítésére. Nem tekinthető az Eladó ellenőrzési körén kívül eső körülménynek, ha az Eladó nem tud megállapodni a beszállítójával, vagy az Eladó országos készlethiány és jogszabályváltozás következtében bekövetkező okon kívül egyéb okból nem képes a közbeszerzési eljárás során megajánlott ár tartására.
13. A leszállított terméknek meg kell felelnie az Eladó által a közbeszerzési eljárás során benyújtott gyártmánylapban, a 3. rész esetén a kiváló sertés tanúsítványban[[5]](#footnote-5) foglaltaknak.
14. Az Eladó a közbeszerzési eljárás során megajánlott árut köteles szállítani a szerződés teljes időtartama alatt.
15. A megrendeléseket a Vevő élelmezésvezetője a szállítást megelőző munkanapon 12.00 óráig köteles leadni és a megrendelést 1 órán belül e-mailben megerősíteni az Eladó kapcsolattartójának a szerződésben megadott elérhetőségére. Érvényes megrendeléshez a Vevő az áru fajtáját, mennyiségét, kiszerelését és a szállítás teljesítési határidejét, valamint az Eladó részéről a telefonon történő megrendelést felvevő személy nevét köteles az írásbeli megrendelésben feltüntetni.
16. Az Eladó a Vevő e-mailben történő megrendelésétől számított 4 órán belül köteles a megrendelést e-mailben visszaigazolni. A megrendelés a visszaigazolással tekintendő az Eladó részéről elfogadottnak.
17. A megrendelés akkor tekintendő teljesítettnek, ha a megrendelt termékek az adott telephelyre – hiánytalan mennyiségben és a közbeszerzési dokumentumokban előírt minőségben – leszállításra és átadásra, valamint szakosítottan elhelyezésre kerültek, továbbá a szükséges okmányok (helyettesítő terméknél szükség esetén a gyártmánylap) – amelyek igazolják a termékre vonatkozó előírásoknak való megfelelést – rendelkezésre állnak és a szállítólevél a Vevő (megrendelő bölcsőde élelmezésvezetője) által aláírásra került. A szállítólevél aláírásának időpontja egyben a kárveszély átszállásának időpontja is. Tej, tejtermék termékkör esetén a szállítólevél aláírására a II.3. pont az irányadó.[[6]](#footnote-6)
18. A Vevő jogosult az áru átvételt megtagadni, a tej, tejtermék termékkör esetében a II.3. pont szerint a leszállított áru cseréjét, hibajavítást kérni,[[7]](#footnote-7) amennyiben:
19. nem a szerződés 1. mellékletében meghatározott, kifogástalan minőségű a leszállított áru, azaz érzékszervekkel észlelhető elváltozást tapasztal,
20. nem megfelelő a leszállított áru hőmérséklete,
21. nem megfelelő tisztaságú a szállító jármű,
22. nem megfelelő tisztaságúak a szállítóeszközök (ládák, göngyölegek stb.),
23. rövid a termék szavatossági ideje (a szavatossági idő rövidebb az eredeti szavatossági idő 70 %-ánál),
24. lejárt a termék szavatossági ideje,
25. nincs a terméken magyar nyelvű tájékoztató,
26. a termék szállítása során a csomagolás megsérült,
27. nincs a terméken feltüntetve a minőség megőrzési idő,
28. a megrendelt áru nem a megrendelt mennyiségben és megrendelt kiszerelésben került leszállításra.

Az a)-j) pont szerinti esetekben a Vevő jogosult a hiba kijavításáig a késedelmi kötbér érvényesítésére.

A Vevő köteles az átvételkor – tej, tejtermék termékkör esetén a szállítólevél aláírásakor[[8]](#footnote-8) – a szállítólevél összes példányán rögzíteni a mennyiségi, minőségi kifogásait, valamint, hogy mely áru és milyen mennyiség átvételét milyen okból tagadta meg.

1. Eladó a termék kiszállítására az alábbi időintervallumban köteles:*[[9]](#footnote-9)*

|  |  |  |  |  |  |  |  |
| --- | --- | --- | --- | --- | --- | --- | --- |
| Termékféleség: | **Hús (3. rész)** | **Húskészítmény (4. rész)** | **Gyümölcslé sűrítmény (6. rész)** |  | **Zöldség,** **gyümölcs, tojás** **(5. rész)** | **Mirelit áru (1. rész)** | **Tej, tejtermék (2. rész)** |
| Szállítás napjai, és ideje: | hét napján | időpont | hét napján | időpont | hét napján | időpont |  | hét napján | időpont | hét napján | időpont | hét napján | időpont |
| **Kőbányai Fecskefészek Bölcsőde**1106 Bp., Gépmadár u. 15 | minden nap | 6-9-ig | minden nap | 6-9-ig | havonta | előre egyeztetett időpont |  | H,SZ,P \* | 6-8-ig | Péntek, de igény szerint más napon is | 6-12-ig | minden nap | 4- 5:30-ig |
| **Kőbányai Napsugár Bölcsőde**1104 Bp., Mádi u. 127 | minden nap | 6-9-ig | minden nap | 6-9-ig | havonta | előre egyeztetett időpont |  | H,SZ,P \* | 6-8-ig | Péntek, de igény szerint más napon is | 6-12-ig | minden nap | 4- 5:30-ig |
| **Kőbányai Apraja Falva Bölcsőde**1108 Bp., Újhegyi Sétány 5-7 | minden nap | 5 30-9 | minden nap | 6-9-ig | havonta | előre egyeztetett időpont |  | H,SZ,P \* | ½ 6-8-ig | Péntek, de igény szerint más napon is | 6-12-ig | minden nap | 4- 5:30-ig |
| **Kőbányai Gyermeksziget Bölcsőde**1108 Bp., Újhegyi Sétány 15-17 | minden nap | 6-9-ig | minden nap | 6-9-ig | havonta | előre egyeztetett időpont |  | H,SZ,P \* | 6-8-ig | Péntek, de igény szerint más napon is | 6-12-ig | minden nap | 4- 5:30-ig |
| **Kőbányai Gyöngyike Bölcsőde** 1101 Bp., Salgótarjáni u. 47 | minden nap | 6-9-ig | minden nap | 6-9-ig | havonta | előre egyeztetett időpont |  | H,SZ,P \* | 6-8-ig | Péntek, de igény szerint más napon is | 6-12-ig | minden nap | 4- 5:30-ig |
| **Kőbányai Manóvár Bölcsőde\***1103 Bp., Vaspálya u. 8-10 | minden nap | 6-9-ig | minden nap | 6-9-ig | havonta | előre egyeztetett időpont | H,SZ,P \* | 6-8-ig | Péntek, de igény szerint más napon is | 6-12-ig | minden nap | 4- 5:30-ig |
| **Kőbányai Apró Csodák Bölcsőde**1105 Bp., Zsivaj u. 1-3 | minden nap | 6-9-ig | minden nap | 6-9-ig | havonta | előre egyeztetett időpont | H,SZ,P \* | 6-8-ig | Péntek, de igény szerint más napon is | 6-12-ig | minden nap | 4- 5:30-ig |
| **Kőbányai Szivárvány Bölcsőde**1106 Bp., Maglódi út 29 | minden nap  | 6-9-ig | minden nap | 6-9-ig | havonta | előre egyeztetett időpont | H,SZ,P \* | 6-8-ig | Péntek, de igény szerint más napon is | 6-12-ig | minden nap | 4- 5:30-ig |
|  | \* igény szerinti eltérés lehet, ha pl. hétfő munkaszüneti nap |   |   |   |   |  |  |

1. **A teljesítés helye** (a Vevő telephelyei):

|  |
| --- |
| **Kőbányai Fecskefészek Bölcsőde****1106 Bp., Gépmadár u. 15.** |

|  |
| --- |
| **Kőbányai Napsugár Bölcsőde****1104 Bp., Mádi u. 127.** |

|  |
| --- |
| **Kőbányai Apraja Falva Bölcsőde****1108 Bp., Újhegyi Sétány 5-7.** |

|  |
| --- |
| **Kőbányai Gyermeksziget Bölcsőde****1108 Bp., Újhegyi Sétány 15-17.** |

|  |
| --- |
| **Kőbányai Gyöngyike Bölcsőde** **1101 Bp., Salgótarjáni u. 47.** |

|  |
| --- |
| **Kőbányai Manóvár Bölcsőde****1103 Bp., Vaspálya u. 8-10.** |

|  |
| --- |
| **Kőbányai Apró Csodák Bölcsőde****1105 Bp., Zsivaj u. 1-3.** |

|  |
| --- |
| **Kőbányai Szivárvány Bölcsőde****1106 Bp., Maglódi út 29.** |

**III. A szerződés időtartama, megszűnésének és megszüntetésének feltételei**

1. A szerződést a Felek a szerződéskötéstől számított 24 hónapra kötik. A szerződés annak mindkét fél általi aláírása napján lép hatályba, amennyiben Eladó igazolja a teljesítési biztosíték rendelkezésre bocsátását és a szakmai felelősségbiztosítás megkötését/kiterjesztését.
2. A szerződés megszűnik

a) a határozott idő lejártakor,

b) az I. pontban meghatározott feladat szerződésszerű teljesítésével,

c) azonnali hatályú felmondással, bármelyik fél súlyos szerződésszegése esetén,

d) a teljesítés megkezdésének hiányában a Vevő általi elállással.

1. A Vevő – az Eladó részéről történt súlyos szerződésszegésre hivatkozva – azonnali hatállyal felmondhatja a szerződést, ha
2. az Eladó magatartásával a Vevőnek vagyoni, illetve nem vagyoni kárt okoz,
3. az Eladó árat emel (kivétel az áfa mértékének jogszabály által előírt változása és a szerződéskötést követő 12 hónap elteltével legfeljebb az élelmiszeripari árindex mértékével megegyező áremelés),
4. az Eladó a titoktartási kötelezettségét megsérti,
5. az Eladóval szemben csőd-, felszámolási vagy törlési eljárás van folyamatban,
6. az Eladó a szerződés 1. mellékletében szereplő legkisebb kiszerelés kiszállítását megtagadja, vagy azért külön díjat számít fel,
7. az Eladó – olyan okból, amelyért felelős – a szerződés időtartama alatt legalább 3 alkalommal 1 órát meghaladó késedelembe esik vagy késedelme egy alkalommal eléri a 6 órát.
8. Az Eladó a Vevő részéről történt súlyos szerződésszegésre hivatkozva azonnali hatállyal felmondhatja a szerződést, amennyiben a Vevő egy éven belül legalább kettő alkalommal 15 napot meghaladó fizetési késedelembe esik.
9. A szerződés megszűnése esetén a Felek 15 napon belül kötelesek egymással elszámolni. A szerződés megszűnésekor a Felek átadás-átvételi jegyzőkönyvet vesznek fel, amelyben a pénzügyi elszámolás mellett tételesen átadják-átveszik a folyamatban lévő megrendeléseket.
10. A Vevő jogosult és egyben köteles a jelen szerződést azonnali hatállyal írásban felmondani a Kbt. 143. § (3) bekezdése értelmében ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel,

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

Ezen pontban foglaltak szerinti felmondás esetén az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

**IV. Alvállalkozásba adás feltételei, jogutódlás**

1. A Felek megállapodnak abban, hogy a Kbt. keretei között a teljesítés során mindkét fél jogosult igénybe venni harmadik fél közreműködését, akinek a magatartásáért felel.
2. Az Eladó a szerződés teljesítéséhez az alábbi alvállalkozókat veszi igénybe:

Alvállalkozó neve és székhelye: ………………………………….

Az Eladó kijelenti, hogy a IV.2. szerinti alvállalkozók nem állnak a Kbt. 62. §-ában meghatározott kizáró ok hatálya alatt.

1. Az Eladó kijelenti, hogy a szerződés teljesítésének időtartama alatt minden további teljesítésbe bevonni kívánt alvállalkozót előzetesen írásban bejelent a Vevőnek és a bejelentéssel egyidejűleg nyilatkozik arról, hogy az általa a teljesítésbe bevonni kívánt alvállalkozó nem áll kizáró ok hatálya alatt.
2. Az Eladó köteles bevonni a teljesítésbe az alkalmasságának igazolásában részt vett szervezetet vagy személyt, szakembert.
3. Az Eladó a jogszerűen igénybe vett alvállalkozókért úgy felel, mintha a munkát maga végezte volna el, míg alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.
4. A szerződés teljesítésében az Eladó jogutódja is részt vehet, amennyiben, mint jogi személy átalakul vagy jogutódlással megszűnik és a jogutód nem áll kizáró ok hatálya alatt. Az Eladó személyében bekövetkező jogutódlásra a Kbt. az irányadó.

**V. A szerződéses ellenérték és fizetésének rendje**

* 1. A szerződésben meghatározott áruk ellenértékeként, valamint a Vevő telephelyeire történő leszállításáért az Eladót összesen az ajánlata szerinti ….Ft + áfa vételár illeti meg az alábbiak szerint:

Az Eladó a részszámlát kéthetes elszámolási időszakra állítja ki. A részszámla melléklete a szignált szállítólevél, amely tartalmazza a kiszállítás időpontját. A számla a fizikai teljesítést követően állítható ki, a kéthetes elszámolási időszak utolsó napjától számított 7 napon belül.

Az adott részszámla ellenértéke a Vevő ajánlatában megajánlott – és a szerződés 1. mellékletében rögzített – egységárak és a ténylegesen leszállított mennyiség szorzata alapján kerül megállapításra. Amennyiben a Vevő a részenkénti szerződéses mennyiségtől +30%-ig eltér, a növekedés mértékét az ajánlatban megadott – és a szerződés 1. mellékletében rögzített – egységárak figyelembe vételével állapítják meg a Felek.

* 1. Az Eladó köteles a részszámlákat kéthetente a Vevő nevére és címére kiállítani. Az Eladó köteles annak a bölcsődének az elnevezését is szerepeltetni a számlán, amelynek teljesített. Az Eladónak a számlát ahhoz a bölcsődéhez kell benyújtania, amelyhez szállít. A számlára rá kell vezetni az elszámolás időszakát.
	2. A Vevő az Eladó szerződésszerű teljesítését írásban igazolja a Kbt. 135. § (1) bekezdése szerint a szállítólevéllel és a számlán elhelyezett pecséttel. A Vevő élelmezésvezetője által szignált szállítólevelek a számla mellékletét képezik, így azok hiányában az Eladó nem jogosult a számla kiállítására. A szállítólevelek alapján kiállított számlán azon bölcsőde vezetője igazolja aláírásával és az intézmény pecsétjével a teljesítést, amelynek az Eladó teljesített.
	3. A Felek megállapodnak abban, hogy a Vevő az adott részszámla ellenértékét az Eladó által szabályszerűen és hiánytalanul kiállított és a Vevő által befogadott részszámla alapján, a teljesítést követően az Eladó bankszámlaszámára a számla kézhezvételét követő 30 napon belül átutalással fizeti meg.
	4. Az Eladó az V.1. pontban meghatározott vételáron túlmenően további költségtérítésre, díjazásra nem jogosult, kivéve a hatályos jogszabály szerinti áfát. A vételár a szerződés első 12 hónapjában nem változhat, azt követően legfeljebb az élelmiszeripari árindex változásának mértékével növekedhet.
	5. Felek megállapodnak abban, hogy a Vevő az adott részszámla ellenértékét az Eladó által szabályszerűen és hiánytalanul kiállított és a Vevő által befogadott részszámla alapján, a teljesítést követően, Eladó ………………………………………….. Banknál vezetett, ………………………………………………… számú bankszámlájára, a Kbt. 135. § (5) bekezdésében és a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1)-(2) bekezdésében foglalt törvényi előírásnak megfelelően a számla kézhezvételét követő 30 napon belül átutalással fizeti meg, amennyiben az Eladó az Art. 36/A. §-ában foglalt adóigazolási kötelezettségét teljesíti.
	6. A szerződés az általános forgalmi adóról szóló 2007. évi CXXVII. törvény 58. §-ának hatálya alá tartozik, így az abban foglaltak megfelelően alkalmazandóak. Az áfa megállapítására a hatályos ÁFA törvény rendelkezései az irányadóak.
	7. Az Eladó által esetlegesen hibásan vagy szabálytalanul kiállított számla okozta késedelmes kiegyenlítésből eredő kárért a Vevő nem felel, és ez esetben késedelmi kamat sem terheli a Vevőt. A számla benyújtásának hivatalos időpontja a korrigált számla átvételének időpontja, amely időponttól a Vevő fizetési kötelezettsége fennáll.
1. Szerződésszerű teljesítés esetén a Vevő köteles a vételár határidőre történő megfizetésére.
2. A Vevő tudomásul veszi, hogy fizetési késedelme esetén vele szemben az Eladó késedelmi kamatot érvényesíthet. A Vevő kijelenti, hogy a Ptk. 8:1. § (1) bekezdés 7. pontja alapján szerződő hatóságnak minősül.
3. Az Eladó kötelezettséget vállal a Kbt. 136. § (1) bekezdése értelmében, hogy nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és melyek az Eladó adóköteles jövedelmének csökkentésére alkalmasak, illetve az Eladó kijelenti, hogy a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.

**VI. A szerződést megerősítő biztosíték**

1. Amennyiben az Eladó – olyan okból, amelyért felelős – a szerződésben rögzített feltételek szerinti teljesítési határidőkhöz képest késedelembe esik, úgy késedelmi kötbért köteles fizetni. Késedelemnek minősül és ennek megfelelő jogkövetkezményeket kell alkalmazni azokra az esetekre is, ha az Eladó által leszállított áru (teljesítésként átadott termék) nem felel meg a szerződésben rögzített, illetve a jogszabályi követelményeknek, és az Eladó szavatossági kötelezettségének a szerződésben rögzített határidőn belül nem tesz eleget. (Minőségi hibás termékek kicserélésére, a szállítási hibák korrekciójára előírt határidő túllépése.) Késedelemnek minősül az utórendelések VII.3. pontban vállalt teljesítési határidejének túllépése is.
2. A késedelmi kötbér alapja a késedelemmel érintett termékmennyiségre eső nettó ellenérték, míg konkrét összege esetenként, a késedelem időtartamától függően, a késedelem minden megkezdett órájára számítva a kötbér alapjának 1 %-a. Amennyiben az Eladó – olyan okból, amelyért felelős – a szerződés időtartama alatt legalább 3 alkalommal 1 órát meghaladó késedelembe esik vagy késedelme egy alkalommal eléri a 6 órát, úgy a Vevő jogosult a szerződés azonnali hatályú felmondására és a meghiúsulási kötbér érvényesítésére.
3. Amennyiben a szerződés olyan okból nem teljesül, amelyért az Eladó felelős (ide értve azt az esetet is, ha a Vevő a szerződés azonnali hatályú felmondására vagy elállás gyakorlására kényszerül), az Eladó meghiúsulási kötbér fizetésére köteles. A meghiúsulási kötbér mértéke az adott részre (részekre) eső alapmennyiség szerinti termék mennyiségből még nem teljesített (azaz a meghiúsulással érintett, le nem szállított) árumennyiség teljes nettó ellenértékének 10%-a.
4. A Vevő a kötbért meghaladó kárát is érvényesítheti az Eladóval szemben.
5. Az Eladó a szerződés hatálybalépésével egyidejűleg vállalja, hogy a szerződés teljesítésének elmaradásával kapcsolatos igények biztosítékaként a szerződés szerinti, általános forgalmi adó nélkül számított ellenszolgáltatás 1%-át elérő mértékű teljesítési biztosítékot a Vevő rendelkezésére bocsátja a Kbt. 134. § (6) bekezdés a) pontja szerint. A Felek rögzítik, hogy amennyiben az Eladó a szerződés hatálybalépésével – amely megegyezik a szerződés aláírásának napjával – egyidejűleg nem bocsátja a Vevő rendelkezésére a teljesítési biztosítékot, úgy a szerződés nem lép hatályba és a Vevő jogosult a megelőző közbeszerzési eljárás során a következő legjobb ár-érték arányt elért ajánlattevővel a szerződést megkötni.

A teljesítési biztosítékot – közvetlen befizetés vagy átutalás választása esetén – a Budapest Főváros X. kerület Kőbányai Önkormányzat OTP Bank Nyrt-nél vezetett 11784009-15510000 számú számlájára kell teljesíteni. A teljesítési biztosíték rendelkezésre állását igazoló eredeti dokumentum a szerződés 3. mellékletét képezi.

**VII. A Vevő jogai és kötelezettségei**

1. A Felek megállapodnak abban, hogy a Vevő jogosult bármikor, előzetes bejelentés, vagy figyelmeztetés nélkül ellenőrizni az Eladó által szerződésben vállalt kötelezettségek teljesítését. Az Eladó köteles az ellenőrzés során a Vevő képviselőjével minden tekintetben maradéktalanul együttműködni, és alkalmazottait erre utasítani.
2. A Vevő köteles az Eladó részére az áruszállítás zavartalan biztosítása érdekében az áruszállító gépjárművek részére állandó belépési engedélyt biztosítani.
3. A Vevő jogosult utórendelést (azaz a már leadott megrendeléshez, a létszám függvényében utólagosan kért további mennyiségi igényt) leadni, amelynek teljesítési határideje a megrendeléstől számított … perc, az Eladó közbeszerzési eljárás során tett ajánlatában foglaltak szerint.
4. A Vevő jogosult az általa meghatározott akkreditált minőségellenőrző laboratóriumban minőségi bevizsgálásokat végeztetni. Amennyiben az ellenőrzések során a Vevő hiányosságot tapasztal, úgy jogosult az ellenőrzés költségét az Eladóra hárítani.
5. A Vevő jogosult kártérítési igényt érvényesíteni a tárgyi eszközeiben az Eladó, vagy az általa a teljesítés érdekében bevont harmadik személy által okozott károkért, amennyiben a kár az Eladó saját tevékenységi körében keletkezett.
6. A Vevő szerződésszerű teljesítés esetén köteles az áru átvételére. A Vevő jogosult az áru átvételét megtagadni a szerződés II.19. pontjában foglalt esetekben.
7. A Vevő köteles a szerződés 1. mellékletében megadott mennyiségű árut megrendelni a szerződés időtartama alatt. A Vevő jogosult a szerződés I.3. pontjában meghatározott mennyiségtől +30%-kal többet rendelni, változatlan egységáron. A Vevő eseti jelleggel jogosult az adott termékkörbe tartozó, de a szerződés 1. mellékletében nem szereplő árut is megrendelni a +30%-os opcionális rész erejéig.
8. A 3. rész tekintetében a Vevő jogosult fagyasztott terméket megrendelni az élelmezésvezető döntése alapján. A 4. rész tekintetében a Vevő kizárólag előhűtött terméket kér szállítani. A Vevő a 4. rész esetében jogosult szeletelt és vákuumcsomagolt felvágottat is rendelni.[[10]](#footnote-10)

**VIII. Az Eladó jogai és kötelezettségei**

1. Az Eladó köteles a szerződésben megjelölt áru szállítását folyamatosan, a jogszabályi előírásoknak, a szakmai szabályoknak, valamint a kialakult szakmai gyakorlatnak megfelelően, kifogástalan minőségben elvégezni.
2. Az Eladó kötelezettséget vállal arra, hogy a szállítást végző gépjármű a vonatkozó jogszabályokban előírt engedéllyel rendelkezik, valamint a termék szállítására megfelelően alkalmas tisztaságú. Kötelezettséget vállal arra is, hogy az árumozgatást végző személy a megfelelő higiéniai követelményeknek eleget tesz, és munkavállalói érvényes egészségügyi kiskönyvvel, valamint munkaegészségügyi alkalmassági minősítéssel rendelkezik. A megrendelt áru kiszállítása az Eladó – vagy alvállalkozója – fuvareszközeivel és költségére történik.
3. Az Eladó kötelezi magát arra, hogy a megfelelő áruszállítás biztosítása érdekében a szerződésben megfogalmazott elvárások szerint a feladatok ellátására kiképzett, a szükséges létszámú személyzettel, valamint a minőségben megfelelő gépjárművekkel, berendezésekkel, eszközökkel végzi tevékenységét.
4. Az Eladó az általa (vagy alvállalkozói által) alkalmazott bármely személyzet vonatkozásában köteles betartani és végrehajtani az érvényes munkajogi, munkavédelmi, balesetelhárítási, tűzvédelmi, egészségügyi szabályokat.
5. Az Eladó köteles a munkavégzés során a Vevő munka- és házirendjéhez alkalmazkodni. Az Eladónak (és alvállalkozóinak) az áruszállítást úgy kell végrehajtania, hogy a tevékenység során a Vevő berendezései sérülést ne szenvedjenek.
6. Az Eladó a szerződés II.16. pontjában előírt időintervallumban köteles a megrendelt termékek kiszállítására. Az Eladó köteles a szerződés 1. mellékletét képező kereskedelmi ajánlatban szereplő legkisebb mennyiséget, kiszerelést is kiszállítani, külön díj felszámítása nélkül.
7. Az Eladó teljes anyagi felelősséggel tartozik a Vevő tárgyi eszközeiben általa, vagy az általa az áruszállítás teljesítése érdekében bevont közreműködő személy által okozott károkért, amennyiben a kár saját tevékenységi körében keletkezett. Az Eladó az okozott károkért anyagi felelősséggel tartozik, és e körben köteles az esetlegesen a Vevőt terhelő hatósági kötelezettségek (büntetések, bírságok stb.) alól a Vevőt teljes körűen mentesíteni.
8. Az Eladó – a 6. rész kivételével - köteles a szerződés időtartama alatt a HACCP élelmiszerbiztonsági rendszer vagy az ISO 22000 élelmiszerbiztonsági irányítási rendszer követelményeinek maradéktalanul megfelelni.[[11]](#footnote-11)
9. Az Eladó köteles valamennyi leszállításra kerülő terméken vagy a gyűjtőcsomagoláson, vagy az árukísérő dokumentumon feltüntetni magyar nyelven a termék megnevezését, kiszerelését, a gyártó (előállító) nevét, székhelyét, valamint a termék minőség megőrzési idejét.
10. Az Eladó a göngyöleggel kapcsolatban nem terhelhet át a Vevőre semmiféle költséget. A göngyölegek tisztántartásáért az Eladó a felelős, a szennyeződés elkerülése szintén az Eladó feladata.
11. A szállítás az Eladó saját tároló edényeivel, szállító eszközeivel és személyzetével történik.
12. A termékek csomagolásának sértetlennek kell lennie, alakjuk nem lehet deformált, torz, minden idegen íztől, szagtól mentesnek kell lenniük. Nem lehetnek szennyezettek, koszosak, égettek, ázottak, dohosak, penészesek, avas vagy rohadt állapotúak. Az Eladónak az ajánlatában megajánlott termékét kell szállítania a teljesítés során.
13. Az Eladó kizárólag a hatályos Magyar Élelmiszerkönyv vonatkozó előírásainak megfelelő terméket szállíthat.
14. Az Eladónak a szerződés megkötésének időpontjától a teljesítés teljes időtartamára vonatkozóan folyamatosan rendelkeznie kell az alábbi limitű felelősségbiztosítással:
15. rész: 3 millió Ft/kár és 9 millió Ft/év
16. rész: 6 millió Ft/kár és 24 millió Ft/év
17. rész: 4 millió Ft/kár és 16 millió Ft/év
18. rész: 2 millió Ft/kár és 8 millió Ft/év
19. rész: 10 millió Ft/kár és 50 millió Ft/év
20. rész: 500.000 Ft/kár és 2 millió Ft/év.[[12]](#footnote-12)

Az Eladó a szerződéskötéskor a felelősségbiztosítási kötvény és az utolsó díjfizetést igazoló bizonylat másolatát a Vevő rendelkezésére bocsátja, amely a szerződés 2. mellékletét képezi.

**IX. Felelősség**

1. Az Eladó köteles biztosítani a Vevőt minden olyan veszteséggel és követeléssel szemben, amely harmadik személynek okozott személyi sérülések és dologi károk, valamint az ezekre visszavezethető vagyoni károk következtében jelentkezik.
2. Amennyiben a szerződés teljesítése során bármikor olyan körülmény áll elő, amely akadályozza az Eladó határidőben történő teljesítését, úgy az Eladónak haladéktalanul értesítenie kell e-mailben vagy telefonon a Vevőt a késedelem tényéről, annak várható elhúzódásáról és okairól. Vis maior bekövetkezése esetén az erre hivatkozó fél köteles a szerződéses partnert haladéktalanul és rövid úton értesíteni a X.1. pont szerinti későbbi írásbeli értesítés mellett és javaslatot tenni az ennek folytán bekövetkező késedelem, illetve hibás teljesítés kiküszöbölésére.
3. Olyan okból bekövetkező késedelem esetén, amelyért az Eladó felelős, a Vevő jogosult a késedelmi kötbér érvényesítésére. Az Eladó a késedelmi kötbér megfizetése mellett is köteles az adott megrendelés teljesítésére. Az Eladó nem kötelezhető késedelmi kötbér megfizetésére, amennyiben késedelmének oka vis maior.
4. A Felek tudomással rendelkeznek arról, hogy az ellenőrzési körükön kívül eső szerződésszegéssel okozott károk tekintetében a Ptk. rendelkezései az irányadóak.
5. Vis maior alatt értendő minden olyan esemény, illetve történés, amelynek oka a Felek rendelkezési jogán és ellenőrzési körén kívül esik, előre nem látható, elkerülhetetlen, és amely megakadályozza az érdekelt felet a szerződéses kötelezettségek teljesítésében. Így a jelen pont értelmezése szempontjából a „vis maior” olyan esetekre vonatkozik, amely a Felek akaratán kívül következik be, nem a Felek hibájából vagy hanyagságából.
6. Az Eladó nem sújtható késedelmi kötbérrel vagy a szerződés mulasztás miatti azonnali hatályú felmondásával, amennyiben a késedelmes teljesítése vis maior eredménye.
7. A Felek nem tekintik vis maiornak bármely fél átalakulását, felszámolását, illetve fizetésképtelenségét, illetőleg az Eladó beszállítókkal való megállapodásának hiányát.
8. Amennyiben a Vevő egyéb irányú írásos utasítást nem ad, az Eladónak tovább kell teljesítenie szerződéses kötelezettségeit, amennyiben az ésszerűen lehetséges, és meg kell keresnie minden reális módot a teljesítésre, melyet a vis maior esete nem gátol.

**X. Együttműködés**

1. A Felek kötelezettséget vállalnak arra, hogy a szerződés teljesítése érdekében együttműködnek, haladéktalanul tájékoztatják egymást a szerződés teljesítését befolyásoló körülményekről, akadályokról, biztosítják a kapcsolattartást munkavállalóik (alkalmazottaik, alvállalkozóik) között.
2. A Felek megállapodnak abban, hogy minden, szerződéssel kapcsolatos nyilatkozat kizárólag írásban érvényes. Amennyiben a körülmények a haladéktalan értesítést nem teszik lehetővé írott formában, úgy azt 24 (huszonnégy) órán belül írott formában meg kell erősíteni, ellenkező esetben a nyilatkozat joghatás kiváltására nem alkalmas.
3. A Felek közötti hivatalos kommunikáció formája elsődlegesen az e-mail, egyebekben, telefonon, telefax útján vagy levélben tartják a kapcsolatot.

Kapcsolattartók a Vevő részéről:

|  |  |
| --- | --- |
| **Bölcsőde neve** | **Kőbányai Fecskefészek Bölcsőde****1106 Bp., Gépmadár u. 15** |
| Kapcsolattartó személy neve: | Szilágyi Sándorné Anikó élelmezésvezető |
| **Telefon**: | 431-03-71 élelmezés vez. iroda431-98-34 bölcsőde vez. iroda |
| **Fax**: | 431-98-33 |
| **E-mail:** | fecskefeszekb@gmail.comfecskefeszekkonyha@gmail.com |

|  |  |
| --- | --- |
| **Bölcsőde neve** | **Kőbányai Napsugár Bölcsőde****1104 Bp., Mádi u. 127** |
| Kapcsolattartó személy neve: | Begány Edit élelmezésvezető |
| **Telefon**: | 433-54-17 |
| **Fax**: | 433-54-18 |
| **E-mail:** | napsugarbolcsode10@gmail.comnapsugar.elelmezes@gmail.com |

|  |  |
| --- | --- |
| **Bölcsőde neve** | **Kőbányai Apraja Falva Bölcsőde****1108 Bp., Újhegyi Sétány 5-7** |
| Kapcsolattartó személy neve: | Dr. Perényiné Fördős Ágnes élelmezésvezető |
| **Telefon**: | 431-00-83 (vez.ir.265-19-92) |
| **Fax**: | 431-00-83 (vez.ir.265-19-92) |
| **E-mail:** | aprajafbolcsode@gmail.comafbolcsi@gmail.com |

|  |  |
| --- | --- |
| **Bölcsőde neve** | **Kőbányai Gyermeksziget Bölcsőde****1108 Bp., Újhegyi Sétány 15-17** |
| Kapcsolattartó személy neve: | Popovics Bálint élelmezésvezető |
| **Telefon**: | 433-56-30 |
| **Fax**: | 262-55-95 |
| **E-mail:** | gyermekszigetbolcsi@gmail.comgyermekszigetkonyha@gmail.com |

|  |  |
| --- | --- |
| **Bölcsőde neve** | **Kőbányai Gyöngyike Bölcsőde** **1101 Bp., Salgótarjáni u. 47** |
| Kapcsolattartó személy neve: | Popovics Bálint élelmezésvezető |
| **Telefon**: | 260- 92-82, 262-09-28 |
| **Fax**: | 262-09-28 |
| **E-mail:** | gyongyikebolcsi@gmail.comgyongyike.elelmezes@gmail.com |

|  |  |
| --- | --- |
| **Bölcsőde neve** | **Kőbányai Manóvár Bölcsőde****1103 Bp., Vaspálya u. 8-10** |
| Kapcsolattartó személy neve: | Begány Edit élelmezésvezető |
| **Telefon**: | 261-18-41 |
| **Fax**: | 261-18-41 |
| **E-mail:** | manovarbolcsi@gmail.commanovar.elelmezes@gmail.com |

|  |  |
| --- | --- |
| **Bölcsőde neve** | **Kőbányai Apró Csodák Bölcsőde****1105 Bp., Zsivaj u. 1-3** |
| Kapcsolattartó személy neve: | Dr. Perényiné Fördős Ágnes élelmezésvezető |
| **Telefon**: | 261-63-96431-74-27 |
| **Fax**: | 261-6396  |
| **E-mail:** | aprocsodakbolcsi@gmail.comzskonyha@gmail.com |

|  |  |
| --- | --- |
| **Bölcsőde neve** | **Kőbányai Szivárvány Bölcsőde****1106 Bp., Maglódi út 29** |
| Kapcsolattartó személy neve: | Szilágyi Sándorné Anikó élelmezésvezető |
| **Telefon**: | 260-92-82 |
| **Fax**: | 260-92-82 |
| **E-mail:** | szivibolcsi@freemail.huszivarvany.elelmezes@gmail.com |

Kapcsolattartó(k) az Eladó részéről:

|  |  |
| --- | --- |
| **Név** |  |
| **Telefon**: |  |
| **Fax**: |  |
| **E-mail:** |  |

1. A kapcsolattartásra kijelölt személyek jogosultsága a szerződéssel kapcsolatban a szerződés teljesítésével összefüggő utasítások kiadására, a rendelések leadására, illetőleg a teljesítés ellenőrzésére terjed ki. A kapcsolattartók a szerződés módosítására nem jogosultak. A Felek kötelezettséget vállalnak arra, hogy a kapcsolattartóik személyében, illetőleg adataiban bekövetkező változásokat haladéktalanul, de legkésőbb a változás bekövetkeztétől számított 3 napon belül e-mailben közlik egymással.

**XI. Vegyes rendelkezések**

1. A Felek kötelesek tartózkodni minden, a másik fél jó hírnevének csorbítására alkalmas nyilatkozattól és magatartástól. A Felek e rendelkezés megsértése esetén teljes körű kártérítésre kötelesek a szerződés hatálya alatt, valamint a szerződés megszűnésétől számított öt évig.
2. A Felek megállapodnak abban, hogy a szerződés tartalma és értelmezése tekintetében elsődlegesen a Vevő ajánlati felhívásában, illetve a közbeszerzési dokumentumokban, majd amennyiben ezen dokumentumok nem nyújtanak iránymutatást, ezeket követő rangsorban az Eladó ajánlatában foglaltakat tekintik irányadónak.
3. A Felek megállapodnak abban, hogy a szerződés teljesítése során egymás részére rendelkezésre bocsátott, vagy a működésükkel kapcsolatban tudomásukra jutott mindennemű adatot, információt, eljárást kötelesek üzleti titokként kezelni, kötelesek azt a szerződés időtartama alatt megőrizni, illetve tilos azt harmadik személy tudomására hozni, vagy harmadik személy részére hozzáférést biztosítani. A titoktartási kötelezettség alól kivételt képez a jogszabály által nyilvános vagy közérdekű adatnak minősített adat, információ, dokumentum.
4. A Felek megállapodnak abban, hogy amennyiben a szerződés valamely rendelkezése jogszabály rendelkezése alapján hatálytalan az a szerződés többi rendelkezésének hatályát nem érinti. A Felek kötelesek a hatálytalanná vált vagy végrehajthatatlan rendelkezést egy jogilag megengedett és hatályos rendelkezéssel pótolni, amely alkalmas a hatálytalanná vált vagy végrehajthatatlan rendelkezéssel megvalósítani kívánt gazdasági cél elérésére.
5. A Felek megállapodnak abban, hogy amennyiben a szerződés bármely pontja jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor a szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül. Fentieket kell megfelelően alkalmazni akkor is, ha valamely jogszabály akként rendelkezik, hogy valamely rendelkezése a szerződés része (vagy a szerződésben szövegszerűen szerepelnie kell) és azt szövegszerűen a szerződés nem tartalmazza (az adott rendelkezés a szerződés részét képezi).
6. A Felek megállapodnak abban, hogy a szerződés teljesítése, megszűnése kapcsán felmerülő vitás kérdéseket elsősorban békés úton, egymás közötti tárgyalás útján rendezik.
7. A szerződésre egyebekben a Ptk., a Kbt., a 64/2007. (VII. 23.) FVM- EüM rendelet, a 62/2011. (VI. 30.) VM rendelet, és a 68/2007. (VII.26.) FVM-EüM-SZMM együttes rendelet, a 82/2012. (VIII. 2.) VM rendelet, a 852/2004/EK r. II. sz. Melléklet IV. fejezet, a 2008. évi XLVI. tv. 35. §-a, valamint az egyéb vonatkozó jogszabályok rendelkezései az irányadóak.
8. A szerződés módosítására a Kbt. rendelkezései az irányadók.
9. A szerződés elválaszthatatlan részét képezi az 1-4. melléklet, valamint – külön fizikai csatolás nélkül is – a közbeszerzési eljárás teljes iratanyaga.
10. A szerződés 16 számozott oldalból áll és 6 eredeti, egyező, mindkét fél által aláírt példányban készült, melyből 2 példány az Eladót, 4 példány a Vevőt illeti meg.

A szerződést a Felek, mint akaratukkal mindenben megegyezőt a mai napon jóváhagyólag aláírták.

Budapest, 2018. ………………….

Kelt:

|  |  |
| --- | --- |
| …………………………… | ……………………………… |
| VevőPénzügyi ellenjegyzés:Szakmai szignálás és jogi ellenjegyzés:**Mellékletek:** | Eladó |

1. melléklet: az Eladó tételes kereskedelmi ajánlata

2. melléklet: az Eladó szakmai felelősségbiztosításának másolata és az utolsó díjfizetést igazoló dokumentum

3. melléklet: a teljesítési biztosíték rendelkezésre bocsátásának igazolása

4. melléklet: az átláthatósági nyilatkozat

**4. melléklet[[13]](#footnote-13)**

**az államháztartásról szóló 2011. évi CXCV. törvény (Áht.) 41.§ (6) bekezdése és 55.§-a szerinti kiegészítő nyilatkozat közbeszerzési eljárások eredményeként megkötendő szerződésekhez**

Alulírott……………, mint a …………………… Nyertes Ajánlattevő cégjegyzésre jogosult képviselője a ***„*Élelmiszeripari alapanyagok beszerzése a Kőbányai Egyesített Bölcsődék részére”**tárgyú közbeszerzési eljárás szerződésének megkötése során nyilatkozom, hogy a Nyertes Ajánlattevő olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel- az Áht. 1.§ 4. pontjában hivatkozott - nemzeti vagyonról szóló 2011. évi CXCVI. törvény (a továbbiakban: Nvt.) 3.§ (1) bekezdés bc) pontjában foglalt azon feltételnek, miszerint **nem minősül a társasági adóról és az osztalékadóról szóló 1996. évi LXXXI. törvény (a továbbiakban: Taotv.) 4.§ 11. pontja szerint meghatározott ellenőrzött külföldi társaságnak**[[14]](#footnote-14)**.**

Továbbá az Nvt.3.§ (1) bekezdés bd) pontja alapján **nyilatkozom, hogy a Nyertes Ajánlattevőben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy/jogi személyiséggel nem rendelkező …………………. gazdálkodó szervezet megfelel az Nvt. 3.§ (1) bekezdés bc) pontjában foglalt feltételnek, azaz nem minősül a Taotv. szerinti ellenőrzött külföldi társaságnak**.[[15]](#footnote-15)

Amennyiben az előbbiek megállapításához szükséges, úgy az ezeket alátámasztó adatokat tartalmazó dokumentumokat külön csatolom.

A pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: Pénzmosási tv.) 3.§ r) pont ra)-rd) pontjai szerinti tényleges tulajdonos hiányában a Pénzmosási tv.3.§ re) pontja alapján **nyilatkozom, hogy az általam képviselt gazdasági társaság vezető tisztségviselője**……………………………………………………………(természetes személyazonosító adatok)[[16]](#footnote-16).

Nyilatkozom továbbá, hogy a Nyertes Ajánlattevőben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy/jogi személyiséggel nem rendelkező …………………….. **gazdasági társaság vezető tisztségviselője**………………………………(természetes személyazonosító adatok)[[17]](#footnote-17).

Kelt:

…………………………………

 Cégszerű aláírás

1. Szerződéskötéskor az aktuális résznek megfelelően kitöltendő. [↑](#footnote-ref-1)
2. Szerződéskötéskor az aktuális résznek megfelelően módosítandó. [↑](#footnote-ref-2)
3. Szerződéskötéskor az aktuális résznek megfelelően módosítandó. [↑](#footnote-ref-3)
4. Szerződéskötéskor az aktuális résznek megfelelően módosítandó. [↑](#footnote-ref-4)
5. Szerződéskötéskor az aktuális résznek megfelelően módosítandó. [↑](#footnote-ref-5)
6. Szerződéskötéskor az aktuális résznek megfelelően módosítandó. [↑](#footnote-ref-6)
7. Szerződéskötéskor az aktuális résznek megfelelően módosítandó. [↑](#footnote-ref-7)
8. Szerződéskötéskor az aktuális résznek megfelelően módosítandó. [↑](#footnote-ref-8)
9. Szerződéskötéskor az aktuális résznek megfelelően módosítandó. [↑](#footnote-ref-9)
10. Szerződéskötéskor az aktuális résznek megfelelően módosítandó. [↑](#footnote-ref-10)
11. szerződéskötéskor az aktuális résznek megfelelően módosítandó [↑](#footnote-ref-11)
12. szerződéskötéskor az aktuális résznek megfelelően módosítandó [↑](#footnote-ref-12)
13. Amennyiben az adott pontban szereplő feltétel a nyertes ajánlattevő vonatkozásában nem áll fenn, úgy kérjük azt áthúzni vagy törölni szíveskedjenek! [↑](#footnote-ref-13)
14. ***ellenőrzött külföldi társaság:***

*a) „a belföldi illetőségű adózónak és a külföldi vállalkozónak nem minősülő külföldi személy, amely tekintetében az adózó (önmagában vagy kapcsolt vállalkozásaival együttesen)*

*aa) a szavazati jogok 50 százalékát meghaladó közvetlen vagy közvetett részesedéssel rendelkezik, vagy*

*ab) a jegyzett tőkéből 50 százalékot meghaladó közvetlen vagy közvetett részesedéssel rendelkezik, vagy*

*ac) adózott nyereségéből 50 százalékot meghaladó részre jogosult,*

*abban az üzleti évében, amelyben a külföldi személy által ténylegesen megfizetett társasági adónak megfelelő adó kisebb, mint az a különbözet, amellyel az a társasági adó, amelyet a székhelye szerinti államot Magyarországnak feltételezve fizetett volna, meghaladja a külföldi személy által megfizetett társasági adónak megfelelő adót, valamint*

*b) a belföldi illetőségű adózó külföldi telephelye abban az adóévében, amelyben a külföldi telephely által megfizetett társasági adónak megfelelő adó kisebb, mint az a különbözet, amellyel az a társasági adó, amelyet a telephely szerinti államot Magyarországnak feltételezve fizetett volna, meghaladja a külföldi telephely által megfizetett társasági adónak megfelelő adót, azzal, hogy*

*c) nem minősül ellenőrzött külföldi társaságnak a külföldi személy, illetve a külföldi telephely, ha egyértelműen megállapítható, hogy megfelelő személyzettel, felszereltséggel, eszközállománnyal és helyiséggel rendelkezik, amelynek révén érdemi gazdasági tevékenységet folytat,*

*d) a c) alpont alkalmazásakor – figyelemmel az e)–f) alpontban foglaltakra is – minden esetben úgy kell tekinteni, hogy a külföldi személy, illetve a külföldi telephely érdemi gazdasági tevékenységet folytat, ha az általa saját eszközzel és munkaviszonyban foglalkoztatott alkalmazottakkal végzett termelő, feldolgozó, mezőgazdasági, szolgáltató, befektetői vagy kereskedelmi tevékenységből származó bevétele eléri összes bevétele legalább 50 százalékát,*

*e) a d) alpont szerinti arány megállapításakor a külföldi személy, illetve a külföldi telephely bevételei mellett számításba kell venni a külföldi személy székhelye, illetve a külföldi telephely fekvése szerinti államban székhellyel rendelkező valamennyi kapcsolt vállalkozása összes bevételét, valamint a saját eszközzel és munkaviszonyban foglalkoztatott alkalmazottakkal folytatott termelő, feldolgozó, mezőgazdasági, szolgáltató, befektetői vagy kereskedelmi tevékenységből származó bevételét is,*

*f) a d)–e) alpont alkalmazásakor befektetői tevékenységnek minősül a tulajdoni részesedést jelentő tartós befektetés, a hitelviszonyt megtestesítő értékpapír megszerzése, tartása és elidegenítése, valamint a külföldi személy székhelye, illetve a külföldi telephely fekvése szerinti államban az értékpapírokra, befektetési szolgáltatásokra vonatkozó jogszabályok által szabályozott, illetve a pénzügyi szolgáltatási, befektetési szolgáltatási tevékenység felügyeletét ellátó hatóság által felügyelt, illetve engedélyezett alap, társaság vagy egyéb szervezet, továbbá az említett állam illetékes hatóságánakengedélyével rendelkező alapkezelő által kezelt, ugyanazon országban alapított vagy bejegyzett alap, társaság vagy egyéb szervezet befektetése, illetve tevékenysége,*

*g) nem minősül ellenőrzött külföldi társaságnak a külföldi személy abban az üzleti évében, amelynek minden napján van egy benne legalább 25 százalékos részesedéssel rendelkező olyan tagja, részvényese, amely, vagy amelynek kapcsolt vállalkozása az üzleti év első napján már legalább öt éve elismert tőzsdén jegyzett,*

*h) az e rendelkezésben foglaltakat az adózó köteles bizonyítani”* [↑](#footnote-ref-14)
15. *Amennyiben van az ajánlattevőben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet*! [↑](#footnote-ref-15)
16. Tényleges tulajdonos hiányában kitöltendő nyilatkozat! [↑](#footnote-ref-16)
17. Adott esetben kitöltendő! [↑](#footnote-ref-17)